CELEX: 32014R0310
Language: et
Date: 2014-03-25 00:00:00
Title: Komisjoni rakendusmäärus (EL) nr 310/2014, 25. märts 2014 , teatavate kaupade klassifitseerimise kohta kombineeritud nomenklatuuris

27.3.2014   
            
            
               ET
            
            
               Euroopa Liidu Teataja
            
            
               L 91/10
            
         
      KOMISJONI RAKENDUSMÄÄRUS (EL) nr 310/2014,
   25. märts 2014,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
            
         
               (4)
            
            
               On asjakohane sätestada, et siduvale tariifiinformatsioonile, mis on antud käesolevas määruses käsitletavate kaupade kohta, kuid mis ei ole kooskõlas käesoleva määrusega, võib määruse (EMÜ) nr 2913/92 (millega kehtestatakse ühenduse tolliseadustik) (2) artikli 12 lõike 6 kohaselt tugineda veel teatava perioodi vältel. Kõnealuseks ajavahemikuks tuleks kehtestada kolm kuud.
            
         
               (5)
            
            
               Käesoleva määrusega ettenähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Siduvale tariifiinformatsioonile, mis ei ole kooskõlas käesoleva määrusega, võib määruse (EMÜ) nr 2913/92 artikli 12 lõike 6 kohaselt tugineda veel kolme kuu vältel pärast käesoleva määruse jõustumist.
   Artikkel 3
   Määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 25. märts 2014
      
         
            Komisjoni nimel presidendi eest
         
         
            komisjoni liige
         
         Algirdas ŠEMETA
         
      
   
   
      (1)  EÜT L 256, 7.9.1987, lk 1.
   
      (2)  Nõukogu määrus (EMÜ) nr 2913/92, 12. oktoober 1992, millega kehtestatakse ühenduse tolliseadustik (EÜT L 302, 19.10.1992, lk 1).
   
      LISA
      
                  Kauba kirjeldus
               
               
                  Klassifikatsioon
                  (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  Vedelkristallkuvariga (LCD) värvimonitor, mille ekraani diagonaal on umbes 48 cm (19 tolli) ja mõõtmed umbes 46 × 37 × 21 cm ning
                  
                              —
                           
                           
                              mille loomulik eraldusvõime on 1 440 × 900 pikslit;
                           
                        
                              —
                           
                           
                              mis toetab eraldusvõimeid 640 × 480, 800 × 600, 1 024 × 768 ja 1 280 × 1 024 pikslit;
                           
                        
                              —
                           
                           
                              mille kuvasuhe on 16:10;
                           
                        
                              —
                           
                           
                              mille piksli samm on 0,285 mm;
                           
                        
                              —
                           
                           
                              mille näiv heledus on 300 cd/m2;
                           
                        
                              —
                           
                           
                              mille kontrastisuhe on 500:1;
                           
                        
                              —
                           
                           
                              mille reaktsiooniaeg on 8 ms,
                           
                        
                              —
                           
                           
                              millel on kaks kõlarit;
                           
                        
                              —
                           
                           
                              millel on toite- ja juhtnupud.
                           
                        Seadmel on järgmised liidesed:
                  
                              —
                           
                           
                              üks DVI-D-liides;
                           
                        
                              —
                           
                           
                              kaks VGA-liidest.
                           
                        Seadmel on kallutusmehhanismiga alus.
                  Tollile esitatav monitor on mõeldud kasutamiseks koos automaatse andmetöötlusseadmega.
               
               
                  8528 51 00
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6 ning CN-koodide 8528 ja 8528 51 00 sõnastusega.
                  Arvestades seadme objektiivseid omadusi, nagu eraldusvõime, toetatud eraldusvõimed, kuvasuhe, pikaajaliselt lähedalt vaatamiseks sobiv piksli samm, näiv heledus, automaatsetes andmetöötlussüsteemides tavaliselt kasutatavad liidesed ning kallutusmehhanismi olemasolu, on monitor mõeldud kasutamiseks üksnes või peamiselt rubriigi 8471 automaatsetes andmetöötlussüsteemides.
                  Seega tuleb seade klassifitseerida CN-koodi 8528 51 00 alla kui muud monitorid, mida kasutatakse üksnes või peamiselt rubriigi 8471 automaatsetes andmetöötlussüsteemides.